:சிவகோசரன், நீங்கள் கூறுவது தவறு. இந்த விக்கிப்பீடியாத் தளம் தமிழ் மொழிக்கானது தானே. நீங்கள் சொல்வது போன்று ஒக்குதோபர் என்று இதுவரை எவரும் எழுதுவது கிடையாது. வேண்டுமென்றே வீம்புக்காக ஒரு வார்த்தையைக் கூறுவது ஆக்கபூர்வமானதன்று. இங்கே நான் இலக்கணப் பிழையான ஒன்றுக்குப் பதிலாகப் புதிதாக ஒரு வழக்கத்தைத் திணிக்கவில்லை. மாறாக ஏற்கனவே புழக்கத்திலுள்ள இலக்கணப் பிழையில்லாத ஒரு சொல்லையே பயன்படுத்தியிருக்கிறேன். தேவையற்ற மாற்றங்கள் என்று எவ்வெவற்றை நீங்கள் குறிப்பிடுகிறீர்கள் என்பது தெரியவில்லை. நான் செய்த எல்லா மாற்றங்களையுமா அப்படிக் குறிப்பிடுகிறீர்கள் என்பது தெரியாது. இங்கே நான் தமிழ் மொழிக்குத் தான் தொண்டு செய்கிறேனேயன்றி அதைச் சிதைப்போருக்கல்ல. பாஹிம் (பேச்சு) 15:57, 23 திசம்பர் 2023 (UTC)
:இங்கே நான் மற்றுமொரு தகவலையும் கட்டாயம் ஆணித்தரமாகப் பதிவு செய்ய வேண்டியிருக்கிறது. நான் செய்த மாற்றங்களும் மொழிபெயர்ப்புகளும் ஆக்கபூர்வமான நன்னோக்கிலேயே செய்திருக்கிறேனேயன்றி எதையும் சிதைக்கும் நோக்கத்திலல்ல. இலங்கை வழக்கா இந்திய வழக்கா என்பதைப் பற்றி ஏற்கனவே பல இடங்களில் நாம் உரையாடியிருக்கின்ற நினைவிருக்கிறது. இங்கே ஒரு வழக்கம் தமிழிலக்கணத்தைச் சிதைப்பதாகவும் மறு வழக்கம் தமிழிலக்கணத்துக்குப் பொருத்தமாகவும் இருந்தால் இலக்கணத்துக்குப் பொருத்தமான வழக்கத்தைக் கையாள்வதே ஏற்புடைமை என்றே விளங்கியிருக்கிறேன். பயனர் இத்தகைய நிலைமைகளைப் பற்றி இதற்கு முன்னர் விளக்கமளித்திருந்ததாக ஞாபகம். பாஹிம் (பேச்சு) 16:08, 23 திசம்பர் 2023 (UTC)
:சிவகோசரன், நீங்கள் ஏன் என் மீது தனிப்பட்ட தாக்குதலை நிகழ்த்துகிறீர்கள் என்பது எனக்கு விளங்கவில்லை. நீங்கள் *உங்கள் மொழிபெயர்ப்புகள் எல்லாம் சரி என்று கூற இயலாது* என்றும் *ஒரு சில பயனர்கள் இவ்வாறு தாம் நினைப்பதே சரி என மாற்றங்களை மேற்கொள்வது ஏனைய தொடர் பங்களிப்பாளர்களுக்கு அயர்ச்சியை உருவாக்குகிறது. நீங்கள் ஏற்படுத்திய தேவையற்ற மாற்றங்களை நீங்களே மீளமைத்துவிடுமாறு வேண்டுகிறேன்* என்றும் கூறுவது இங்கு பொருத்தமான உரையாடலல்ல. இவ்வாறான தனிப்பட்ட தாக்குதலை நான் வன்மையாக எதிர்க்கிறேன். நான் அங்கு மொழிபெயர்ப்பதையும் நிறுத்தி விட வேண்டும் என்று கூறப்படுகிறதா என்பது தெளிவில்லை. பாஹிம் (பேச்சு) 16:16, 23 திசம்பர் 2023 (UTC)
:: உங்கள் மீது தனிப்பட்ட தாக்குதல் நடாத்தும் நோக்கில் நான் இதை எழுதவில்லை. October என்பதை இலங்கையில் ஒக்ரோபர் என்றும் இந்தியாவில் அக்டோபர் என்றும் ஊடகங்களிலும் பேச்சு வழக்கிலும் வழங்கப்படுகிறது. இவை இரண்டுமே இலக்கணப்படி தவறு. இதற்குப் பொருத்தமான, இலக்கணப் பிழையற்ற சொல்லை இடைமுகத்தில் மாற்றம் செய்வதானால் அதனை உரையாடி மாற்றியிருக்கலாம். அதுபோலவே "புதிய கணக்கை உருவாக்கு" என்பது தெளிவான அறிவுறுத்தலாக இருந்தது. இவை பல ஆண்டுகளாகப் புழக்கத்திலுள்ள மொழிபெயர்ப்புகள். இவற்றை மாற்றச் சமூக ஒப்புதலைப் பெற்றிருக்க வேண்டும். அவ்வாறு செய்யாத தொகுப்புகளையே 'தேவையற்ற தொகுப்புகள்' என்கிறேன். சமூக ஒப்புதல் பெறப்படாததால் அவற்றை மீளமைக்க வேண்டுகிறேன். செப்டம்பர் என்றிருந்ததைச் செப்தெம்பர் என்று மாற்றியிருக்கிறீர்கள். இதுவும் இலக்கணப்படி தவறானதே. ஏற்கனவெ உள்ள மொழிபெயர்ப்புகளைத் தவறென நீங்கள் முடிவெடுத்து (உங்கள் முடிவு சரியானதாகவே இருந்தாலும்) மாற்றுவதில் எனக்கு உடன்பாடு இல்லை. இன்னும் ஆங்கிலத்தில் உள்ள பல சொற்கள்/தொடர்களைச் சரியான முறையில் நீங்கள் மொழிபெயர்க்கலாம். மேலும், வடமொழி எழுத்துக்களை முற்றாகப் பயன்படுத்தக் கூடாதென்று கருத்தொருமைப்பாடு எட்டப்படவில்லை. அண்மையில் ஒரு பயனரின் தொகுப்பில் பாகிஸ்தான் என்றிருந்ததைப் பாகித்தான் என்று மாற்றியதற்காகத் தான் இனி விக்கிப்பீடியாவில் பங்களிக்கப் போவதில்லை என்று தெரிவித்துவிட்டு விலகிவிட்டார். அவருக்குப் புரியவைக்க முயன்ற போதிலும் அவர் மீள வரவில்லை என்றே தோன்றுகிறது. தமிழக ஆவணங்களைக் கணக்கெடுக்க முடியாது என்று கூறியிருக்கிறீர்கள். அது பொருத்தமற்ற கூற்று. செய்ய விரும்பும் மாற்றங்களை உரையாடி மாற்றலாம் என்ற கருத்துக்குப் பதிலாக எல்லா இடங்களிலும் சாத்தியமில்லை என்று கூறியிருக்கிறீர்கள். இந்த உரையாடல்களின் அடிப்படையிலேயே உங்கள் திருத்தங்களை மீள்விக்கக் கோரினேன். எனது சொற்கள் உங்களைக் காயப்படுத்தியிருந்தால் அதற்கு வருந்துகிறேன். இங்கு பக்களிக்கும் விக்கிப்பீடியர்களில் பெரும்பாலானவர்கள் தமிழுக்குத் தொண்டு செய்யும் நோக்கிலேயே பங்களிக்கின்றனர். அவ்வாறான நீண்டகாலப் பயனர்களின் கருத்துகளிற்கு மதிப்பளித்து மாற்றங்களைச் செய்வதே பொருத்தமாக இருக்கும். புரிதலுக்கு நன்றி. --சிவகோசரன் (பேச்சு) 13:18, 27 திசம்பர் 2023 (UTC)
::விக்கிப்பீடியா இற் சேர்க என்று தற்போது வருகிறது. ஏற்கனவே இருந்த விக்கிப்பீடியாவில் இணைக என்பது நன்றாகத் தானே இருந்தது. மேலும் பக்கத்தைப் பதிப்பிக்கும் போது பக்கத்தைப் பிரசுரிக்கவும், பக்கத்தைப் பதிப்பிக்கவும் என்று இருவிதமான சொல்லாடல்கள் வருவதைக் கவனிக்கவும். நன்றி -- <font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup> 14:42, 29 திசம்பர் 2023 (UTC)  
:ஆம். தமிழக ஆவணங்களைக் கணக்கெடுக்க முடியாது என்று கூறுவது ஏற்புடையதல்ல. தமிழ் விக்கிப்பீடியா விக்கிப்பீடியர்களுக்கானது மட்டுமல்ல. பெரும்பான்மையின் அடிப்படையில்தான் நாம் முன்னேறிச் செல்ல முடியும். --கி.மூர்த்தி (பேச்சு) 13:33, 27 திசம்பர் 2023 (UTC)